# Toyota Auris

El Toyota Auris és un cotxe de tipus compacte fabricat per Toyota. Substitueix el Toyota Corolla a Europa i el seu disseny ha tingut en compte els gustos europeus; certament, la carrosseria de l'Auris va ser presentada en el prototip denominat Concept C del 2002 que va elaborar-se al centre de disseny ED2 de Niça, França.
El nom d'Auris és una paraula d'origen llatí, aurum, que significa "or".

## Informació general

Exteriorment, té un aspecte que recorda al Toyota Yaris o al Toyota Aygo, sobretot en el disseny dels fars i del frontal del cotxe. Tot i ser un cotxe relativament alt, té una bona aerodinàmica, ja que el coeficient de penetració és de 0,29 Cx.
La carrosseria és de tipus hatchback i pot elegir-se en 3 i 5 portes. Les mides respecte del Toyota Corolla augmenten en 5 cm de longitud, 5 cm d'amplada i 5 cm d'alçada.
Mides de l'Auris:
Batalla (Wheelbase): 2,600 m
Llargada (Length): 4,220 m
Amplada (Width): 1,760 m
Alçada (Height): 1,515 m
Pes (Curb weight): 1220–1470 kg
Capacitat del dipòsit: 55 l
Capacitat del portaequipatges: 354 cm3
Els paquets d'equipament són un Auris, Luna, Sol i Sport, aquest últim, restringit al 2.2 D-4D. En caixes de canvi, l'Auris disposa de 5 velocitats manual i manual pilotat multimode (MM) amb lleves al volant per canviar de marxa, i una manual de 6 velocitats.
Rivals del Toyota Auris són el Hyundai i30, Kia Cee'd, Mazda 3, Ford Focus, Honda Civic i Volskwagen Golf entre d'altres.

## Motors

| Any | Motor | Potència | Torsió | Consum | Emissions (CO₂/NOx) |
| 2006-actualitat | 1.4 L VVT-i 4ZZ-FE I4 | 95 hp | 130 N·m | 6,9 l | 163 / 0.01 g/km |
| 2006-actualitat | 1.6 L Dual VVT-i 1ZR-FE I4 | 124 hp | 157 N·m | 7,1 l | 166 / 0.03 g/km |
| 2006-actualitat | 1.4 L D-4D 1ND-TV I4 | 90 hp | 190 N·m | 5,0 l | 132 / 0.20 g/km |
| 2006-actualitat | 2.0 L D-4D 1AD-FTV I4 | 126 hp | 300 N·m | 5,4 l | 144 / 0.19 g/km |
| 2006-actualitat | 2.2 L D-4D 2AD-FHV I4 | 177 hp | 400 N·m | 6,2 l | 164 / 0.08 g/km |
| 2010-actualitat | 1.8 L Híbrid 2ZR-FXEI4 | 136 hp | 142 N.m | 3,8 l | 89 / 0,007 g/km |
Consum combinat (l/100 km). Emissions de CO2 i NOx (g/km)

## Auris Híbrid

Durant l'any 2010 ha arribat al mercat europeu la versió híbrida de l'Auris, procedent de la fàbrica de Burnaston, a Anglaterra. El conjunt de motors i bateries és idèntic al del Toyota Prius, amb consums i prestacions molt semblants. El preu és, però, entre un 10 i un 20% inferior.
L'any 2010 es varen vendre 15.237 Auris Híbrid a Europa, i 32.725 el 2011.

## Seguretat

El Toyota Auris ha obtingut 5 estrelles en el test de xoc frontal, 4 en protecció de menors i 3 estrelles en protecció als vianants de l'EURONCAP .
Tots els Auris equipen el VSC, control d'estabilitat electrònic de sèrie i 9 airbags.

## Referències

* ↑ «Datos y ficha técnica Toyota Auris 5p 2.2 D-4D Sport 177 CV (2007)» (en castellà). Arpem.com. Arxivat de l'original el 2020-12-01. [Consulta: 14 juny 2019].
* ↑ «Datos y ficha técnica Toyota Auris 3p 1.4 D-4D Auris 90 CV (2007)» (en castellà). Arpem.com. Arxivat de l'original el 2020-12-01. [Consulta: 14 juny 2019].
* ↑ «2010 Sales Results for Toyota Motor Europe». Auto-Media.Info, 13-01-2011 [Consulta: 23 gener 2010]. Arxivat 2012-01-06 a Wayback Machine. «Còpia arxivada». Arxivat de l'original el 2012-01-06. [Consulta: 27 gener 2012].
* ↑ «Toyota Motor Europe posts year-on-year sales increase despite supply disruptions». Auto-Media. Info (2012-01-09) [Consulta: 27 gener 2012]. Arxivat 2013-06-04 a Wayback Machine. «Còpia arxivada». Arxivat de l'original el 2013-06-04. [Consulta: 27 gener 2012].
* ↑ «La revolución va por dentro». lavanguardia.com, 13-02-2007. [Consulta: 14 juny 2019].

## Enllaços externs

* Autoblog.com: Toyota Auris (anglès)
* Toyota Auris a Km77.com Arxivat 2007-03-23 a Wayback Machine. (castellà)
* Elmundomotor: Toyota Auris (castellà)
* Pàgina web del Toyota Auris Arxivat 2007-03-25 a Wayback Machine. (castellà)